Na temelju članka 86. Zakona o prostornom uređenju („Narodne novine“, broj 153/13, 65/17, 114/18 i 39/19) i članka 32. Statuta Općine Biskupija („Službeni vjesnik Šibensko kninske županije“, broj 9/09, 4/11, 8/12, 4/13, 3/18, 5/19, 3/20, 3/21 ), Općinsko vijeće Općine Biskupija,dana 14.lipnja 2022.godine, donosi

**O D L U K U**  
**o izradi izmjena i dopuna**  
**Prostornog plana uređenja Općine Biskupija**

**I. OPĆE ODREDBE**

**Članak 1**.

Donosi se Odluka o izradi Izmjena i dopuna Prostornog plana uređenja općine Biskupija („Službeni vjesnik Šibensko kninske županije, broj 2/06, 4/09, 17/15 i 14/18) u daljnjem tekstu: izmjena i dopuna prostornog plana).  
 Ovom Odlukom utvrđuje se pravna osnova i razlog izmjene i dopune prostornog plana, obuhvat, ocjena stanja u obuhvatu prostornog plana, ciljevi i programska polazišta, način pribavljanja stručnih rješenja, popis tijela i osoba određenih posebnim propisima koji daju zahtjeve za izradu iz područja svog djelokruga, rokovi za izradu te izvori financiranja.  
 Nositelj izrade odgovoran za postupak izrade i donošenja izmjena i dopuna prostornog plana je Jedinstveni upravni odjel Općine Biskupija.

**II. PRAVNA OSNOVA ZA IZRADU I DONOŠENJE PROSTORNOG PLANA**

**Članak 2.**

Pravna osnova za izradu i donošenje Izmjena i dopuna Plana utvrđena je člankom 86. stavak 1. i stavak 3. Zakona o prostornom uređenju („Narodne novine“, broj: 153/13, 65/17, 114/18, 39/19 i 98/19) – u daljnjem tekstu: Zakon.

Izmjena i dopuna Plana se izrađuje u skladu s odredbama Zakona, Pravilnikom o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova („Narodne novine“, broj: 106/98, 39/04, 45/04 - ispravak, 163/04 i 9/11) – u daljnjem tekstu: Pravilnik i ostalim važećim propisima iz područja prostornog uređenja kao i posebnim propisima.

**III. RAZLOZI ZA DONOŠENJE PLANA**

**Članak 3.**

Izradi IV. Izmjena i dopuna Plana pristupiti će se zbog:

1. Stvaranja prostorno-planskih preduvjeta za razvoj turizma i komplementarnih sadržaja (ugostiteljstvo, sport, rekreacija i ostalo).
2. Prenamjena dijela zone gospodarske namjene u Orliću u zonu društvene namjene.
3. Promjena kategorije dijela osobito vrijednog poljoprivrednog zemljišta (južno od tvornice gipsa „Knauf“) u niže vrijedno poljoprivredno zemljišta na osnovu analize mjerodavnih tijela a sa ciljem izgradnje objekata poljoprivrednog sadržaja i razvoja gospodarstva Općine Biskupije;
4. Prenamjena dijela površina čestice 2176/31 K.O.Biskupija iz „ostalog poljoprivrednog tla, šuma i šumskog zemljišta“ u zonu komunalne namjene za odlagalište građevinskog otpada površine cca 2000 m2;
5. Dopune i korekcije odredbi za provođenje i grafičkog dijela Plana s ciljem jednostavnije provedbe, ostvarenja ravnomjernog prostornog razvoja usklađenog s gospodarskim, društvenim i okolišnim polazištima te poboljšanja uvjeta korištenja, uređenja i zaštite prostora,
6. Revizije i korekcije izgrađenog, neizgrađenog i neuređenog dijela građevinskog područja naselja te revizije i korekcije obveze izrade planova nižeg reda unutar koje će se za dijelove građevinskog područja centra naselja Biskupija utvrditi uvjeti građenja s detaljnošću urbanističkog plana uređenja za koja neće biti propisana obveza izrade urbanističkih planova uređenja i revizije i korekcije namjena sa ciljem racionalnijeg korištenja prostora i stvaranja kompaktnih javnih, a osobito javnih zelenih površina,
7. Korekcije koridora ili trasa i površina prometnih i drugih infrastrukturnih sustava Prostornog plana uređenja Općine Biskupija u odnosu na stanje u naravi i na stvarne potrebe.

U sklopu izrade Izmjena i dopune Plana, a radi efikasnije provedbe Plana izvršiti će se korekcija grafičkog i tekstualnog dijela Plana.

**IV. OBUHVAT PROSTORNOG PLANA**

**Članak 4.**

Obuhvat Izmjena i dopuna Plana utvrđen je u kartografskim prikazima Plana te je istovjetan administrativnoj granici područja Općine Biskupija.

**V. OCJENA STANJA U OBUHVATU PROSTORNOG PLANA**

**Članak 5.**

Važeći Prostorni plan izrađen je i usklađen s odredbama zakona o prostornom uređenju u kontekstu definiranja građevinskog područja kao postojeće izgrađeno i planirano neizgrađeno i neuređeno. Razvojem naselja i uređenjem komunalne infrastrukture ova podjela treba se preispitati te odrediti neizgrađeni i neuređeni dijelovi građevinskog područja za koje će se izmjenama i dopunama prostornog plana odrediti obveza izrade urbanističkog plana uređenja i prostore za koji će se planom definirati propisani uvjeti provedbe zahvata u prostoru s detaljnošću propisanom za urbanistički plan uređenja.

Nadalje, kroz postupak izmjena i dopuna prostornog plana, a u svezi s razlozima za izmjenu i dopunu, postavljenim ciljevima i programskim polazištima treba ocijeniti opravdanost predloženih novih rješenja poglavito u smislu usklađenja pojedinačnih zahtjeva s općim javnim interesima te potencijalne posljedice koje će takvi prijedlozi imati na Općinu u cjelini.

**VI. CILJEVI I PROGRAMSKA POLAZIŠTA IZMJENA I DOPUNA PLANA**

**Članak 6.**

Ciljevi i programska polazišta Plana proizašla iz članka 3. i 5. ove Odluke su propisivanje uvjeta provedbe zahvata u prostoru te omogućavanje određivanje ishođenja dozvola i akata gradnje na građevinskom zemljištu određenom kao neizgrađeno, ali koje je u naravi uređeno građevinsko zemljište.  
 Preispitivanjem i ažuriranjem Odredbi za provođenje posebno će se definirati veličine i izgrađenost građevnih čestica vezano za veličinu i značaj naselja u kojem će se formirati, te detaljnije definirati moguća izgradnja izvan građevinskog područja naselja.  
 Uvažavajući novo stanje u obuhvatu izmjenama i dopunama plana detaljnije će se definirati razgraničenjem namjena u prostoru, te odrediti način korištenja sadašnjih zona javnih i društvenih sadržaja dok se ne urede planirane zone za te sadržaje. Nadalje, izmjenama i dopunama prostornog plana potrebno je izmijeniti i dopuniti poštujući temeljne dugoročne ciljeve:  
- Očuvanje identiteta i specifičnosti područja Općine  
- Očuvanje prirodnih i povijesnih vrijednosti, zaštita okoliša i održivi razvoj  
- Očuvanje neizgrađenih područja (planiranih zelenih površina)  
- Poboljšanje kakvoće življenja i standarda stanovništva  
- Osiguravanje prostora i koridora za promet, energetsku, vodoprivrednu i ostalu komunalnu infrastrukturu  
- Ostvarivanje prostornih preduvjeta za razvoj i prestrukturiranje gospodarstva od značaja za područje Općine kao i Šibensko-kninske županije  
 Polazište za izradu izmjena i dopuna je Prostorni plan Općine Biskupija („Službeni vjesnik Šibensko kninske županije, broj 2/06, 4/09, 17/15 i 14/18).

**VII. POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA  
PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU PROSTORNIH PLANOVA**

**Članak 7.**

Izmjene i dopune plana izraditi će se temeljem sljedećih stručnih podloga:  
- Prostornog plana Šibensko - kninske županije  
- Prostorni plan uređenja Općine Biskupija  
- drugih podloga proizašlih iz zahtjeva tijela iz  
članka 9. ove Odluke.

**VIII. NAČIN PRIBAVLJANJA STRUČNIH RJEŠENJA**

**Članak 8.**

Stručna rješenja za izradu Dopuna prostornog plana izrađuje stručni izrađivač Dopuna prostornog plana, ovlašten za obavljanje stručnih poslova prostornog uređenja.

**IX. POPIS TIJELA I OSOBA ODREĐENIH POSEBNIM PROPISIMA, KOJA DAJU ZAHTJEVE  
(PODACI, PLANSKE SMJERNICE I PROPISANI DOKUMENTI) ZA IZRADU PLANA IZ PODRUČJA SVOG DJELOKRUGA**

**Članak 9.**

Podatke, planske smjernice i dokumente iz područja svog djelokruga za potrebe izmjene i dopune Plana zatražiti će se od:  
1. Županija Šibensko - kninska, Upravni odjel za zaštitu okoliša, prostorno uređenje, gradnju i komunalne poslove, Trg Pavla Šubića I br. 2, 22000 Šibenik  
2. Javna ustanova “Zavod za prostorno uređenje Šibensko - kninske županije”, V. Nazora 1, 22000 Šibenik,  
3. Ministarstvo gospodarstva i održivog razvoja, Uprava za zaštitu prirode, Ulica grada Vukovara 78, 10000 Zagreb,  
4. Ministarstvo poljoprivrede, Ul. Grada Vukovara 78, 10000 Zagreb,  
5. Ministarstvo regionalnog razvoja i fondove EU, Miramarska cesta 22, 10 000 Zagreb,  
6. Ministarstvo kulture i medija, Uprava za zaštitu kulturne baštine, Konzervatorski odjel u Šibeniku, Stube Čulinovića 1/3, 22000 Šibenik,  
7. Hrvatske vode, Vodnogospodarski odjel za vodno područje dalmatinskih slivova, Vukovarska 35, 21000 Split,  
8. Ministarstvo obrane, Uprava za materijalne resurse, Služba za nekretnine, graditeljstvo i zaštitu okoliša, PP  
252, Sarajevska bb, 10 002 Zagreb,  
9. Državna uprava za zaštitu i spašavanje, Velimira Škorpika 5, 22000 Šibenik,  
10. MUP – Policijska uprava Šibensko- kninska, Velimira Škorpika 5, 22000 Šibenik,  
11. Županija Šibensko-kninska, Upravni odjel za gospodarstvo, turizam, poljoprivredu, ruralni razvoj i fondove EU, Trg P. Šubića I br. 2, 22000 Šibenik,  
12. Županijska uprava za ceste – Šibenik, Velimira Škorpika 27, 22000 Šibenik Hrvatske ceste d.o.o ispostava –Šibenik,  
13. - Hrvatske ceste d.o.o., Središnji ured, Odjel za razvitak i planiranje, za upravljanje i održavanje državnih cesta, Vončinina 3, Zagreb  
14. Hrvatske šume, J. Bana Jelačića 1, 22000 Šibenik,  
15. HEP – DISTRIBUCIJA doo Zagreb, DP Elektra, Ante Šupuka 1, 22000 Šibenik,  
16. Komunalno poduzeće Knin d.o.o., Trg Oluje br.9, 22300 Knin  
17. HP – Hrvatska pošta d.d. Borajska bb, Šibenik,  
18. Hrvatska agencija za telekomunikacije, Jurišićeva13 10002 Zagreb,  
19. HT – Odjel za tehničko planiranje Regija 2 – jug, Vinkovačka 19, 21000 Split,  
20. T-COM d.d. Šibenik,  
21. T – mobile d.o.o. Sektor za planiranje i razvoja sustava, Ul.Grada Vukovara 23. Zagreb,  
22. A 1 Hrvatska, Vrtni put 1, 10000 Zagreb,  
23. Obrtnička komora Šibensko kninske županije, Ulica Stjepana Radića 77 a, 22000 Šibenik i  
24. Komunalno društvo Biskupija d.o.o., Trg Ivan Meštrovića 2, Orlić, 22300 Knin  
25. Javna ustanova “Nacionalni park” Krka, Ivana Pavla II, br. 5, 22 000 Šibenik

**X. PLANIRANI ROKOVI ZA IZRADU PROSTORNOG PLANA, ODNOSNO NJEGOVIH POJEDINIH FAZA**

**Članak 10.**

Utvrđuju se rokovi trajanja postupka izrade i donošenja usklađenja Prostornog plana po fazama, kako slijedi:  
- Dostava prethodnih zahtjeva za izmjenu i dopunu plana od strane tijela i osoba određenih posebnim propisima – 30 dana  
- Izrada Nacrta prijedloga izmjena i dopuna plana – 60 dana  
- Objava javne rasprave – 8 dana prije početka javne rasprave  
- Javni uvid u trajanju od 15 dana  
- Priprema izvješća o javnoj raspravi – 15 dana  
- Izrada Nacrta konačnog prijedloga plana i utvrđivanje Konačnog prijedloga plana – 30 dana  
- Ishođenje mišljenja Zavoda za prostorno uređenje Šibensko-kninske županije – 30 dana  
- Donošenje izmjena i dopuna Prostornog plana uređenja Općine Biskupija – 30 dana od zaprimanja mišljenja Zavoda za prostorno uređenje Šibensko-kninske županije

**XI. ZABRANA IZDAVANJA AKATA KOJIMA SE ODOBRAVAJU ZAHVATI U PROSTORU TIJEKOM IZRADE I DONOŠENJA PROSTORNOG PLANA**

**Članak 11.**

Unutar obuhvata Prostornog plana za vrijeme trajanja izrade izmjena i dopuna plana nema zabrane izdavanja akata kojima se odobravaju zahvati u prostoru, odnosno građenje.

**XII. ZAVRŠNE ODREDBE**

**Članak 12.**

Ova Odluka stupa na snagu osmog dana od dana objave u Službenom vjesniku Šibensko - kninske županije.

KLASA:350-02/22-01/3

URBROJ:2182-17-01-22-01

Orlić , 14. lipnja 2022.godine

OPĆINSKO VIJEĆE OPĆINE BISKUPIJA

Predsjednik

Dragan Vukmirović