Na temelju članka 74. Zakona o komunalnom gospodarstvu („Narodne novine“, broj 68/18) i članka 46. Statuta Općine Biskupija („Službeni vjesnik Šibensko-kninske županije“, broj 9/09, 4/11, 8/12, 4/13, 2/18, 5/19, 3/20 i 3/21) načelnik Općine Biskupija podnosi, Općinskom vijeću, sljedeće

I Z V J E Š Ć E

o izvršenju Programa održavanja komunalne infrastrukture na

području Općine Biskupija za 2021. Godinu

I.

Izvješće o izvršenju Programa održavanja komunalne infrastrukture za 2021.godinu, podnosi se za obavljanje sljedećih komunalnih djelatnosti:

-održavanje groblja,

-održavanje nerazvrstanih cesta,

-održavanje javne rasvjete i

-održavanje javnih zelenih površina.

II.

Program održavanja komunalne infrastrukture na području Općine Biskupija u 2021 godini izvršen je kako slijedi:

|  |  |  |  |
| --- | --- | --- | --- |
| **Naziv programa** | **Planirano u 2021. kn** | **Izvršeno u 2021. kn** | **Index** |
| **Održavanje groblja** | 860,000,00 | 824.173,75 | 96 |
| **Održavanje nerazvrstanih cesta** | 1.440.000,00 | 1.173.582,53 | 81 |
| **Održavanje javne rasvjete** | 310.000,00 | 268.038,07 | 86 |
| **Održavanje javnih zelenih površina** | 100.000,00 | 106.308,63 | 106 |
| **UKUPNO** | **2.710.000,00** | **2.372.102,98** | **87** |

Program održavanja komunalne infrastrukture u 2021. godini izvršen je 13% manje u odnosu na plan iz razloga smanjenja opsega održavanja nerazvrstanih cesta te manje potrošnje električne energije za javnu rasvjetu od planiranje.

1. Održavane groblja

U okviru ove aktivnosti planirani su radovi košnje trave, uklanjanje otpadaka, održavanje potpornih zidova, uklanjanje šiblja i drugog raslinja. Za realizaciju ove aktivnosti u proračunu Općine Biskupija za 2021.godinu planirana su sredstva u iznosu od 860.000,00 kn , a izvršeni su radovi u iznosu od 824.173,75 kn

2. Održavanje nerazvrstanih cesta

U okviru ove aktivnosti planirani su radovi na popravci kolnika , održavanju bankina i berma, održavanje objekata za odvodnju, održavanje kolnika u zimskim uvjetima, asfaltiranje manjih površina, košnji trave i održavanju zelenika uz prometnice. Za realizaciju ove aktivnosti u proračunu Općine Biskupija za 2021.godinu planirana su sredstva u iznosu od 1.440.000,00 kn, a izvršeni su radovi u iznosu od 1.173.582,53 kn.

3. Održavanje javne rasvjete

U okviru ove aktivnosti planirani su radovi na održavanje javne rasvjete i podmirenje troškova električne energije za javnu rasvjetu. Za realizaciju ove aktivnosti u proračunu Općine Biskupija za 2021.godinu planirana su sredstva u iznosu od 310.000,00 kn, a izvršeni su radovi na održavanju javne rasvjete u iznosu od 17.761,25 kn te troškovi električne energije za javnu rasvjetu u iznosu od 250.276,82 kn.

4. Održavanje javnih zelenih površina

U okviru ove aktivnosti planirani su radovi košnje, obrezivanja i sakupljanja biološkog otpada s javnih zelenih površina, održavanje i njega drveća, ukrasnog grmlja i drugog bilja, oprema na dječjim igralištima i drugi poslovi. Za realizaciju ove aktivnosti u proračunu Općine Biskupija za 2021.godinu planirana su sredstva u iznosu od 100.000,00 kn, a izvršeni su radovi u iznosu od 106.308,63kn.

III.

Troškovi održavanja komunalne infrastrukture za 2021.godinu raspoređuju se na sljedeće izvore financiranja:

-Komunalni doprinosi i komunalne naknade 200.000,00 kn

-Prihodi od nefinancijske imovine 500.000,00 kn

-Ostali proračunski prihodi 1.672.102,98 kn

**-UKUPNO 2.372.102,98kn**

IV.

Izvješće o izvršenju Programa održavanja komunalne infrastrukture za 2021.godinu objaviti će se u „Službenom vjesniku šibensko-kninske županije“.

KLASA:363-01/22-01/6

URBROJ:2182-17-02-22-01

Orlić, 24.svibnja 2022. godine

Načelnik Općine

Milan Đurđević